Gunhild Anundsdatter

Gunhild Anundsdatter av Sverige (også kalt Gyda og Guda) var en svensk kongedatter og dansk dronning. Gunhild var datter av den svenske kongen Anund Jakob. Det er usikkert om dronning Gunhild var hennes mor.

 Biografi 
Den danske kongesønnen Svend Estridsen arvet store eiendommer i Skåne etter sin mor Estrid Sveinsdatter, og ifølge Adam av Bremen gjorde han i tolv år krigstjeneste i Anund Jakobs hird.Adam av Bremen: Beretningen om Hamburg stift (s. 112), forlaget Aschehoug, Oslo 1993, ISBN 82-03-20028-1 Det kan være da han giftet seg med kongens datter Gunhild, eller kanskje etter at han ble enekonge over Danmark i 1047.Pajung, Stefan; Lund, Niels: «Svend 2. Estridsen» i Den Store Danske på lex.dk. Hentet 25. juli 2023 fra  

Gunhild Anundsdatter var oldebarn til Svend Tveskjeggs dronning Gunhild som var Svends mormor, i dennes første ekteskap med den svenske kongen Erik Seiersæl. Dermed var Svend og hans kone for nært beslektet etter kirkens regler. Erkebiskop Adalbert av Hamburg-Bremen erklærte dermed ekteskapet for ugyldig.Adam av Bremen: Gesta Hammaburgensis ecclesiae pontificum, tredje bok, kap. 12 Svein Estridsson nektet først å godta dette og truet med å brenne ned Hamburg, men dette ble ingenting av, siden pave Leo IX grep inn. Svein lot seg da skille fra Gunhild og giftet seg ikke igjen, men holdt seg med friller og ble far til nitten barn. Fem av disse ble konge, og Knut attpåtil helgen.«Svend Estridsen (1047-74)», ''Natmus.dk Det er ukjent om Gunhild var mor til noen av Svends barn.

Gunhild Anundsdatter er i historien ofte blitt blandet sammen med sin (ste)mor Gunhild Sveinsdatter, fordi de bar samme navn (også «Guda» og «Gyda»).

Den danske historikeren Johannes C.H.R. Steenstrup (1844-1935)«Johannes C.H.R. Steenstrup» kalte Gunhild for «Gyda», og mente hun døde etter å ha blitt forgiftet av kong «Svends frille Thora».«Gyda», dvs. Gunhild Anundsdatter, ''Dansk biografisk Lexikon Adam av Bremen på sin side meldte at den «Gude» som ble drept av Thora, ikke var Anund Jakobs enke.«Anunds Enke Gunild var En, og en Anden var Gyde, som faldt for Thora. Skolie 67», hentet fra:  Adam av Bremen, tredje bok

 Referanser 

 Litteratur 

Eksterne lenker
 Dansk biografisk Lexikon om Gyda
 Gyda of Sweden

Kategori:Danske dronninger
Kategori:Dødsfall i 1049
Kategori:Svenske prinsesser